L 161/114
DA
Den Europæiske Unions Tidende
16.6.2022
163.
Ved vurderingen af de positive virkninger af risikofinansieringsstøtte, der skal vejes op imod dens negative virkninger på konkurrence og samhandel, kan Kommissionen desuden, hvor det er relevant, tage hensyn til, at støtten har andre positive virkninger ud over dens bidrag til tilvejebringelse af risikofinansiering.
Dette kan være tilfældet, hvis det fastslås, at risikofinansieringsinvesteringen ud over at sætte virksomheder i stand til at vokse eller udvikle nye aktiviteter og skabe økonomisk vækst bidrager væsentligt til navnlig den digitale omstilling eller omstillingen til miljømæssigt bæredygtige aktiviteter, herunder kulstoffattige, klimaneutrale eller klimarobuste aktiviteter, til modstandsdygtige værdikæder eller til udvikling af støttemodtagende områder.
Ved vurderingen af de positive virkninger, der skal tages hensyn til, vil Kommissionen, hvor det er relevant, være særlig opmærksom på kriterierne for miljømæssigt bæredygtige økonomiske aktiviteter i artikel 3 i forordning (EU) 2020/852, herunder princippet om ikke at gøre væsentlig skade, eller andre sammenlignelige metoder (58).
164.
For at gøre det muligt for Kommissionen at foretage en behørig vurdering af støttens forventede positive virkninger med hensyn til udviklingen af de pågældende aktiviteter bør medlemsstaten fastsætte et klart og specifikt mål (eller en række mål) for at afhjælpe det markedssvigt eller den anden relevante hindring, der er konstateret i den forudgående vurdering.
Foranstaltningen skal have en tilstrækkelig størrelse og varighed i forhold til disse mål.
Desuden skal medlemsstaten også definere relevante resultatindikatorer på grundlag af resultaterne af den forudgående vurdering, således at Kommissionen kan måle støttens forventede virkninger i forhold til de fastsatte mål.
Resultatindikatorerne kan omfatte: a) de investeringer, der kræves eller forventes mobiliseret fra den private sektor b) det forventede antal endelige støttemodtagere, der skal investeres i, herunder antal opstartsvirksomheder og nye SMV'er c) et skøn over antallet af nye virksomheder, som skal oprettes under gennemførelsen af risikofinansieringsforan­ staltningen og som følge af risikofinansieringsinvesteringerne d) antallet af job, der skal skabes i de endelige støtteberettigede virksomheder i tiden fra den første risikofinansie­ ringsinvestering under risikofinansieringsforanstaltningen og indtil afviklingen e) eventuelt den del af investeringerne, som skal foretages i overensstemmelse med den markedsøkonomiske aktørtest f) milepæle og tidsfrister for investeringer af visse foruddefinerede beløb eller procentdele af budgettet g) forventet afkast eller forrentning af investeringerne h) eventuelle patentansøgninger fra de endelige støttemodtagere under gennemførelsen af risikofinansieringsfor­ anstaltningen.
i) hvor det er relevant, styrkelse af modstandsdygtigheden af kritiske forsyningskæder (f.eks.
inden for sundhed, elektronik, luft- og rumfart, dobbelt anvendelse og forsvar) og fremme af teknologisk udvikling.
165.
De indikatorer, der er omhandlet i punkt164, er relevante for at vise, at de positive virkninger af risikofinansie­ ringsstøtten forventes at være i overensstemmelse med de fastsatte mål.
Indikatorerne gør det navnlig muligt at vurdere foranstaltningens effektivitet og gyldigheden af de investeringsstrategier, som den finansielle formidler har udarbejdet i forbindelse med udvælgelsesprocessen.
166.
Hvis en risikofinansieringsforanstaltning helt eller delvist anvendes til at støtte virksomheder, der for nylig er blevet anerkendt/præmieret for innovativ værdi i overensstemmelse med kriterierne for CASSINI-tiltag eller af EIC har fået tildelt kvalitetsmærket »Seal of Excellence«, til at investere sammen med EIC-fonden eller til at foretage opfølgende investeringer i forbindelse med Accelerator-programmet (59), kan Kommissionen acceptere, at medlemsstaten anvender de samme nøgleresultatindikatorer som henholdsvis CASSINI og EIC.
3.2.5.2.
N e gat ive v ir kn i n ge r, d er s ka l ta ges i betr agt ni n g
167.
Statsstøtteforanstaltningen skal være udformet på en sådan måde, at den begrænser fordrejning af konkurrence og samhandel på det indre marked.
For risikofinansieringsforanstaltningers vedkommende skal de eventuelle negative virkninger vurderes på alle de niveauer, hvor der kan forekomme statsstøtte: investorerne, de finansielle formidlere og deres forvaltere samt de endelige modtagere.
(58) For foranstaltninger, der er identiske med foranstaltninger i genopretnings- og resiliensplaner som godkendt af Rådet, anses denne betingelse for at være opfyldt, da det allerede er blevet kontrolleret, at de overholder princippet om ikke at gøre væsentlig skade.
(59) I overensstemmelse med artikel 48 i forordning (EU) 2021/695 (jf.
fodnote 26).